Barbro Raen Thomassen er en aktiv utstiller i inn- og utland. Hun arbeider med ulike media som skulptur, installasjon, land art, tegning og foto. En rekke av hennes arbeider kan finnes i offentlige rom. Langs kulturstien på Bru (utenfor Stavanger) ligger et kjempefrø hogd i granitt. I Birkenes kirke har hun laget to glassvinduer med røntgenfoto av lilje og bjørk. Bøler kirke i Oslo har fått tre speilbrønner ved dåpsstedet og en 19m² stor "bokside" over inngangsdøra. Til vannspeilet i Haugenparken I Songdalen, har hun laget ni frø-objekter i sort diabas. To av hennes installasjoner er dokumentert i boka "Av aske. To installasjoner av Barbro Raen Thomassen" (Entos Kristiansand 2009), forfatter Paal-Helge Haugen, Alf Kjetil Igland m fl.